CELEX: 32020D0790
Language: fi
Date: 2020-06-09 00:00:00
Title: Neuvoston päätös (EU) 2020/790, annettu 9 päivänä kesäkuuta 2020, Euroopan unionin ja sen jäsenvaltioiden sekä Mongolian kumppanuutta ja yhteistyötä koskevalla puitesopimuksella perustetussa sekakomiteassa sekä kaupan ja investointien alakomiteassa Euroopan unionin puolesta esitettävästä kannasta sekakomitean työjärjestyksen sekä kaupan ja investointien alakomitean työjärjestyksen vahvistamiseen

17.6.2020   
               
               
                  FI
               
               
                  Euroopan unionin virallinen lehti
               
               
                  L 193/5
               
            
         NEUVOSTON PÄÄTÖS (EU) 2020/790,
         annettu 9 päivänä kesäkuuta 2020,
         Euroopan unionin ja sen jäsenvaltioiden sekä Mongolian kumppanuutta ja yhteistyötä koskevalla puitesopimuksella perustetussa sekakomiteassa sekä kaupan ja investointien alakomiteassa Euroopan unionin puolesta esitettävästä kannasta sekakomitean työjärjestyksen sekä kaupan ja investointien alakomitean työjärjestyksen vahvistamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan unionin ja sen jäsenvaltioiden sekä Mongolian kumppanuutta ja yhteistyötä koskeva puitesopimus (1), jäljempänä ’sopimus’, tuli voimaan 1 päivänä marraskuuta 2017.
                  
               
                     (2)
                  
                  
                     Sopimuksen 56 artiklan 1 kohdalla perustetaan sekakomitea, jonka tehtävänä on varmistaa sopimuksen moitteeton toiminta ja täytäntöönpano, jäljempänä ’sekakomitea’.
                  
               
                     (3)
                  
                  
                     Sopimuksen 56 artiklan 6 kohdassa määrätään, että sekakomitea vahvistaa oman työjärjestyksensä, ja sopimuksen 56 artiklan 4 kohdassa määrätään, että sekakomitea voi perustaa erityisiä työryhmiä avukseen tehtäviensä hoidossa.
                  
               
                     (4)
                  
                  
                     Sopimuksen 28 artiklan 1 kohdalla perustetaan kaupan ja investointien alakomitea.
                  
               
                     (5)
                  
                  
                     Sopimuksen 28 artiklan 3 kohdassa määrätään, että kaupan ja investointien alakomitea vahvistaa oman työjärjestyksensä.
                  
               
                     (6)
                  
                  
                     Sopimuksen tehokkaan täytäntöönpanon varmistamiseksi sekakomitean sekä kaupan ja investointien alakomitean työjärjestykset olisi hyväksyttävä mahdollisimman pian.
                  
               
                     (7)
                  
                  
                     On aiheellista määrittää kanta, joka esitetään unionin puolesta sekakomiteassa sekä kaupan ja investointien alakomiteassa.
                  
               
                     (8)
                  
                  
                     Sekakomiteassa sekä kaupan ja investointien alakomiteassa esitettävän unionin kannan olisi sen vuoksi perustuttava sekakomitean sekä kaupan ja investointien alakomitean päätösluonnoksiin,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Euroopan unionin ja sen jäsenvaltioiden sekä Mongolian kumppanuutta ja yhteistyötä koskevalla puitesopimuksella, jäljempänä ’sopimus’, perustetussa sekakomiteassa unionin puolesta esitettävä kanta perustuu sekakomitean päätösluonnokseen (2).
            
            
               2.   Sopimuksella perustetussa kaupan ja investointien alakomiteassa unionin puolesta esitettävä kanta perustuu kaupan ja investointien alakomitean päätösluonnokseen (
                     2).
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 9 päivänä kesäkuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  EUVL L 326, 9.12.2017, s. 7.
         
            (2)  Ks. asiakirja ST 6856/20 osoitteessa http://register.consilium.europa.eu